ایسراییل اوردوسو ایشغال آلتینداکی اوردون چایی‌نین باتی ساحلینده یهودی یاشاییش منطقه‌سینه راکت ضربه‌سی ائندیریلدیگینی آچیقلاییب.
مؤوضوع ایله باغلی ایسراییل اوردوسونون سؤزچوسو طرفیندن ائدیلن یازیلی آچیقلامادا عسگرلرین اوردون چایی‌نین باتی ساحلینده آتیلان راکتین قالیق‌لارینا راست گلدیگی بیلدیریلیب.
آچیقلامادا هوجومدا هئچ کیمین ضرر گؤرمه‌دیگی، پارچا‌لارین تدقیق ائدیلدیگی و جینایتکارلارین توتولماسی اوچون ایشلره باشلاندیغی قئید اولونوب.
دیگر طرف‌دن، حماس-ین حربی قانادی عزالدین قسام  گردان لارینا باغلی اولدوغو بیلدیریلن جنین-ده‌کی العیاش تیپی "تلگرام" کانالیندا "شاکید" یهودی یاشاییش یئرینه "قسام-1"  راکت آتیلدیغی بیلدیریلیب.
راکتین ایسراییلین فیلیسطین خالقینا قارشی جینایت‌لرینه جاواب اولا‌راق آتیلدیغینا دقت چکیله‌رک، العیاش گردان لارینین "محدود ایمکان‌لارا و سرت تهلوکه‌سیزلیک تضییق‌لرینه باخمایا‌راق یولونا داوام ائدجگی" وورغولانیب.
